मनोज श्रीवास्तव/लखनऊ।"कोरोना वायरस" को लेकर उत्तरप्रदेश स्वास्थ्य विभाग ने जारी किया प्रदेश की वर्तमान स्थिति में कोरोना पॉजीटिव के 80 नये मरीज बढ़े हैं। प्रदेश में अब तक 19,204 लोगों में कोरोना जैसे लक्षण दिखे हैं। रिपोर्ट के अनुसार कोरोना उत्तरप्रदेश के 58 जनपदों में पांव पसार चुका है। इन 58 जनपदों में से 10 जनपदों में अब एक भी कोरोना का केस नहीं रह गया है। इन्हीं 58 जनपदों में अब तक कुल 1873 लोगों की जांच रिपोर्ट पॉजिटिव पाई गई है।इनमें 1052 लोग तब्लीगी जमात से सम्बंधित हैं। उत्तरप्रदेश के 48 जनपदों में अभी भी कोरोना के 1516 एक्टिव केस हैं। 1873 कोरोना पेशेंट्स में पूरे प्रदेश में सिर्फ आज कोरोना के 80 नए केस पॉजिटिव मिले। अच्छी खबर यह है कि 58 में से 10 जनपद कोरोना मुक्त हुए हैं, पीलीभीत, लखीमपुर-खीरी, शाहजहांपुर, हाँथरस, बरेली, हरदोई, प्रतापगढ़, महराजगंज, बाराबंकी और कौशाम्बी के कोरोना पेशेंट स्वस्थ होने के बाद डिस्चार्ज किए गए, वर्तमान में इन जनपदों में एक भी कोरोना पेशेंट नहीं हैं। प्रदेश में 90,702 लोगों ने सर्विलांस की 28 दिन की समय सीमा पूरी कर लिया है। राज्य में कुल 1,12,404 पैसेंजर्स को ऑब्जर्वेशन में रखा गया है। 11,363 लोगों को इंस्टीट्यूशनल क्वॉरेंटाइन में रखा गया है।उत्तरप्रदेश में अभी तक के कोरोना पॉजिटिव केसों का जिलेवार विवरण इस प्रकार है। आगरा में 372, लखनऊ में 194, गाजियाबाद में 58, गौतमबुद्धनगर (नोएडा) में 117, लखीमपुर खीरी में 4, कानपुर नगर में 170, पीलीभीत में 2, मुरादाबाद में 101, वाराणसी में 37, शामली में 27, जौनपुर में 5, बागपत में 15, मेरठ में 89, बरेली में 6, बुलन्दशहर में 38, बस्ती में 23, हापुड़ में 25, गाजीपुर में 6, आज़मगढ़ में 8, फिरोजाबाद में 83, हरदोई में 2, प्रतापगढ़ में 6, सहारनपुर में 181, शाहजहांपुर में 1, बाँदा में 3, महराजगंज में 6, हाँथरस में 4, मिर्जापुर में 3, रायबरेली में 43, औरैय्या में 10, बाराबंकी में 1, कौशाम्बी में 2, बिजनौर में 29, सीतापुर में 20, प्रयागराज में 4, मथुरा में 10 व बदायूँ में 14, रामपुर में 20, मुजफ्फरनगर में 18, अमरोहा में 25, भदोहीं में 1, कासगंज में 3 व इटावा में 2, संभल में 13, उन्नाव में 1, कन्नौज में 7, संतकबीरनगर में 21, मैनपुरी में 5, गोंडा में 1, मऊ में 1, एटा में 3 व सुल्तानपुर में 3, अलीगढ़ में 13, श्रावस्ती में 5, बहराइच में 9, बलरामपुर में 1, अयोध्या में 1 व जालौन में भी 1 पेशेंट की कोरोना रिपोर्ट पॉजिटिव आई है। सबसे अच्छी बात ये है कि अब तक प्रदेश के विभिन्न जनपदों से 327 कोरोना पेशेंट स्वस्थ होने के बाद डिस्चार्ज किए गए हैं। आगरा से 49, लखनऊ से 30, गाजियाबाद से 16, गौतमबुद्धनगर (नोएडा) से 71, लखीमपुर-खीरी से 4, कानपुर नगर से 7, पीलीभीत से 2, मोरादाबाद से 1, वाराणसी से 8, शामली से 18, जौनपुर से 4, बागपत से 1, मेरठ से 36, बरेली से 6, बुलन्दशहर से 5, बस्ती से 5, गाजीपुर से 5, आज़मगढ़ से 3, फ़िरोज़ाबाद से 3, हरदोई से 2, प्रतापगढ़ से 6, सहारनपुर से 10, शाहजहांपुर से 1, महराजगंज से 6, हाँथरस से 4, बाराबंकी से 1, कौशाम्बी से 2, सीतापुर से 12, प्रयागराज से 1, बदायूं से 1, रामपुर से 4 व मुजफ्फरनगर से 3 कोरोना पेशेंट्स को स्वस्थ पूर्णतया करवाकर डिस्चार्ज किया गया है। यूपी में अब तक कोरोना से कुल 30 मौतें हुईं। बस्ती, वाराणसी, बुलन्दशहर, लखनऊ, फिरोजाबाद व अलीगढ़ में 1-1, मुरादाबाद में 6, मेरठ में 5, कानपुर में 3 व आगरा में कोरोना से अब तक कुल 10 मौतें हुईं।
bho_Deva